CELEX: 62011CN0127
Language: bg
Date: 2011-03-11 00:00:00
Title: Дело C-127/11: Преюдициално запитване, отправено от Arbeidshof te Antwerpen (Белгия) на 11 март 2011 г. — Aldegonda van den Booren/Rijksdienst voor Pensioenen

21.5.2011   
            
            
               BG
            
            
               Официален вестник на Европейския съюз
            
            
               C 152/15
            
         Преюдициално запитване, отправено от Arbeidshof te Antwerpen (Белгия) на 11 март 2011 г. — Aldegonda van den Booren/Rijksdienst voor Pensioenen
   (Дело C-127/11)
   2011/C 152/27
   Език на производството: нидерландски
   
      Запитваща юрисдикция
   
   Arbeidshof te Antwerpen
   
      Страни в главното производство
   
   
      Жалбоподател: Aldegonda van den Booren
   
      Ответник: Rijksdienst voor Pensioenen
   
      Преюдициални въпроси
   
   
               1.
            
            
               Съвместим ли е с общностното право, и по-точно с член 46а от Регламент (ЕИО) № 1408/71 (1) на Съвета за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността, член 52, параграф 1 от Кралския указ от 21 декември 1967 г. за пенсионното осигуряване на работниците, на основание на който наследствената пенсия се намалява поради увеличаването на пенсията за осигурителен стаж и възраст, получавана съгласно Закона от 31 май 1956 г. за пенсионното осигуряване, в резултат от въвеждането на равното третиране на мъжете и жените със Закона от 28 март 1985 г.?
            
         
               2.
            
            
               Съвместим ли е с общностното право, и по-точно с членове 10 и 39–42 от Договора от 25 март 1957 година за създаване на Европейската общност, член 52, параграф 1 от Кралския указ от 21 декември 1967 г. за пенсионното осигуряване на работниците, доколкото тази разпоредба се тълкува в смисъл, че пенсията за осигурителен стаж и възраст, получавана съгласно Закона от 31 май 1956 г. за пенсионното осигуряване, следва да се разглежда като пенсия за осигурителен стаж и възраст по смисъла на същата разпоредба или като равностойно на нея обезщетение, и ако не е съвместим, трябва ли да се остави без приложение член 52, параграф 1 от Кралския указ от 21 декември 1967 г. за пенсионното осигуряване на работниците?
            
         
      (1)  ОВ L 149, стр. 2; Специално издание на български език, 2007 г., глава 5, том 1, стр. 26.